62021CJ0125_INF
2022 m. kovo 24 d. Teisingumo Teismo (aštuntoji kolegija) sprendimas
Komisija / Airija (Pamatinio sprendimo 2008/909 perkėlimas)
(Byla C-125/21) (
1
)
„Ieškinys dėl įsipareigojimų neįvykdymo – Teismų bendradarbiavimas baudžiamosiose bylose – Nuosprendžių baudžiamosiose bylose tarpusavio pripažinimo taikymas skiriant laisvės atėmimo bausmes ar su laisvės atėmimu susijusias priemones, siekiant jas vykdyti Europos Sąjungoje – Pamatinis sprendimas 2008/909/TVR – Priemonių, būtinų pamatiniam sprendimui įgyvendinti, nepriėmimas – Nepranešimas Europos Komisijai“
1.
Ieškinys dėl įsipareigojimų neįvykdymo – Teisingumo Teismo atliekamas pagrįstumo nagrinėjimas – Padėtis, į kurią reikia atsižvelgti – Padėtis pagrįstoje nuomonėje nustatyto termino pabaigoje
(SESV 258 straipsnis)
(žr. 17 punktą)
2.
Ieškinys dėl įsipareigojimų neįvykdymo – Iš pamatinio sprendimo kylančių įsipareigojimų neįvykdymas – Pareiga pranešti apie perkėlimo į nacionalinę teisę priemones – Apimtis
(SESV 258 straipsnis)
(žr. 20 punktą)
3.
Institucijų aktai – Pamatiniai sprendimai – Valstybių narių atliekamas įgyvendinimas – Pamatinis sprendimas, kuriuo siekiama suteikti teisių privatiems asmenims – Aiškumo ir teisinio saugumo reikalavimai – Nacionalinės nuostatos, kuriose nėra jokios nuorodos į šį pamatinį sprendimą ir nereglamentuojami įvairūs techniniai jame sureguliuoti aspektai – Neleistinumas
(Pamatinis sprendimas 2008/909)
(žr. 21 ir 22 punktus)
Rezoliucinė dalis
1.
Pripažinti, kad per nustatytą terminą nepriėmusi įstatymų ir kitų teisės aktų, būtinų 2008 m. lapkričio 27 d. Tarybos pamatiniam sprendimui 2008/909/TVR dėl nuosprendžių baudžiamosiose bylose tarpusavio pripažinimo principo taikymo skiriant laisvės atėmimo bausmes ar su laisvės atėmimu susijusias priemones, siekiant jas vykdyti Europos Sąjungoje, įgyvendinti ir neperdavusi Europos Komisijai tų nuostatų teksto, Airija neįvykdė įsipareigojimų pagal minėto pamatinio sprendimo 29 straipsnio 1 ir 2 dalis.
2.
Priteisti iš Airijos bylinėjimosi išlaidas.
(
1
)	OL C 148, 2021 4 26.